જાનવરની ચામડી ભીની કરવાથી ઉંચા ઉષ્ણતામાન કે સુર્ય કિરણ સામે અસરકારક પરિણામ મળતા નથી. આ પદ્ધત્તિથી પાણીનું બાસ્પીભાવન ઝડપ થી થાય છે અને ચામડી ગરમ થઇ જાય છે. ચામડી ભીની કરવાથી તાત્પુરતી ઠંડક થાય છે અને પાછળ થી જાનવરની બેચેનીમાં વધારો થાય છે. સારામાં સારી પદ્ધતિ એરકન્ડિશન છે. પરંતુ તેના થી વિજ વપરાશનો ખર્ચ ઘણો આવે છે. બીજો વિકલ્પ બાષ્પીભવનથી ગાયોને તથા ગમાણને ઠંડક આપવાનો છે (ફોગર) જેમાં ગમાણમાં પાણી પ્રવેશતાં બાષ્પીભવન થાય છે.આ વિકલ્પ ગરમ સુકા હવામાન માટે વધુ અસરકારક છે. આ પદ્ધતિનો ઉપયોગ કરતાં એક વાત ધ્યાનમાં રાખવી જોઈએ કે ગમાણમાં ભેજનું પ્રમાણ વધે તો તાપમાન પર અસર ઓછી થાય છે.આથી આવી ભલામણ કરવામાં આવે છે કે હવામાં ૭૦% થી વધુ ભેજ ન હોવી જોઈએ.બાષ્પીભવન પદ્ધતિ વધુ ભેજવાળા વાતાવરણમાં ઉપયોગી નથી.આવા વાતાવરણમાં ચામડી પર પાણીનો છંટકાવ અને હવા આપવાથી સારી અસર થાય છે. ફોગરથી ઠંડક આપવાથી જાનવર વધુ ખોરાક લે છે અને વધુ દુધ ઉત્પાદન કરે છે. આ બાષ્પીભવન(ફોગર) પદ્ધતિ માટે ગમાણની બાધણી યોગ્ય રીતની હોવી જોઈએ. જેથી હવાની અવર-જવર સારી રહે. જ્યાં હવાની અવર-જવર ઓછી હોય છે ત્યાં આ પદ્ધતિ ઉપયોગી નથી ઉલ્ટાનું લાબે ગાળે ગાયોને નુકસાન કરે છે.